Varsovan pörssitalo.
Varsovan pörssitalon sisäänkäynti.**Varsovan pörssi** (puol. *Giełdy Papierów Wartościowych w Warszawie S.A.*, lyh. GPW; kansainvälisesti on käytössä lyhenne **WSE**, englanninkielisestä nimestä *Warsaw Stock Exchange*) on Varsovassa toimiva Puolan arvopaperikaupan keskus.

Helmikuun lopulla 2016 Varsovan pörssin päälistalla oli 486 yhtiötä, joista 433 oli puolalaista ja 53 kotipaikaltaan ulkomaalaista. Päälistan yhtiöiden markkina-arvo oli yhteensä 968,334 miljardia zlotya eli noin 222,2 mrd. euroa (245,1 mrd USD). Markkina-arvoltaan Varsovan pörssi oli tuolloin toiseksi suurin itäisen Euroopan pörsseistä (Moskovan pörssin markkina-arvo oli 385,9 mrd USD, ja Istanbulin pörssin arvo 188,4 mrd USD; tilanne 1/2016).

Pörssin osakkeiden äänivallasta enemmistö (51,76 %) on Puolan valtion hallussa. Puolan valtiovarainministeriö valvoo pörssin toimintaa. Käytännössä myös Varsovan pörssin johdon on nautittava Puolan hallituksen luottamusta. Varsovan pörssin oma osake on noteerattu Varsovan pörssissä marraskuusta 2010 lähtien. 

Ehkä tunnetuin Varsovan pörssin keskeisten suuryhtiön osakkeen arvonkehitystä kuvaavista osakeindekseistä on WIG20, joissa on mukana 20 yritystä. Noin puolet tämän indeksin paino-arvosta muodostuu neljän suuryhtiön arvostuksesta. WIG20-indeksin suurimmat painot olivat seuraavilla yhtiöillä (suluissa indeksipaino helmikuun 2016 lopulla): PKO Bank Polski (13,22 %), Bank Pekao (painoarvo 12,26 %), PKN Orlen (Polski Koncern Naftowy Orlen SA; 12,15 %), PZU SA (Powszechny Zaklad Ubezpieczen SA, 12,08 %), Polska Grupa Energetyczna (6,47  %), KGHM Polska Miedz SA (5,42 %), Bank Zachodni WBK SA (5,42 %) ja PGNiG (Polskie Górnictwo Naftowe i Gazownictwo, 4,91 %).

Lähteet
-------

1. 1 2  Warsaw Stock Exchange seated in Warsaw Puolan valtio, gov.pl. Viitattu 25.2.2016. (englanniksi)[vanhentunut linkki]
2. ↑  Gielda Papierow Wartosciowych w Warszawie SA (GPWEUR.DEp) (myös välilehti People) reuters.com. Viitattu 26.2.2016. (englanniksi)
3. ↑  WIG30 Companies Varsovan pörssi, gpw.pl. Viitattu 25.2.2016. (englanniksi)
4. ↑  Analysis and Statistics  25.2.2016. Varsovan pörssi, gpw.pl. Viitattu 25.2.2016. (englanniksi)
5. ↑  Euro exchange rates PLN. Polish zloty (PLN) (vaihtokurssi 25.2.2016: PLN=0,2295 EUR; vaihtokurssi 31.12.2015: PLN=0,2345 EUR)  25.2.2016. ecb.europa.eu. Viitattu 25.2.2016. (englanniksi)
6. ↑  Equity - 1.1 - Domestic market capitalization (USD millions), Monthly Reports (pdf tai xls) (Tammikuun 2016 tilasto. Sivusto vaatii käyttäjän rekisteröitymisen (maksuton)) World Federation of Exchanges (WFE), world-exchanges.org. Viitattu 25.2.2016. (englanniksi)
7. ↑  Shareholder structure Varsovan pörssi, gpw.pl. Viitattu 25.2.2016. (englanniksi)
8. ↑  Warsaw stock exchange chief executive resigns  3.12.2015. ft.com. Viitattu 25.2.2016. (englanniksi)
9. ↑  Index composition: WIG20 (sektoreittain myös Spółki z indeksu WIG20 (puolaksi)) Varsovan pörssi, gpw.pl. Viitattu 25.2.2016. (englanniksi)
10. ↑  WIG20 Varsovan pörssi, gpw.pl. Viitattu 13.2.2018. (englanniksi)

Aiheesta muualla
----------------

* Kuvia tai muita tiedostoja aiheesta **Varsovan pörssi** Wikimedia Commonsissa

* Gielda Papierow Wartosciowych w Warszawie SAGPW:WSE (englanniksi) (ft.com)